stanford-oval/wikipedia huggingface dataset:
Tom Sjöberg
Kirjallisuutta

Paxal, Tom: Svart spegel: En rapsodi om Tom Sjöberg.  Helsingfors:  Litorale, 2009.  ISBN 978-952-5045-38-3
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO) 
Sjöbergillä oli nuoruudessaan osuus kimppa-autosta, joka oli DeSoto Diplomat.
Sjöbergin Antikvaarinen kirjakauppa Helsingin Albertinkadulla vuonna 1979.
Michael Giles

Michael Rex Giles (s. 1. maaliskuuta 1942 Waterloovillessä, Hampshiressä) on englantilainen rumpali, joka tunnetaan parhaiten roolistaan progressiivisen rockyhtye King Crimsonin perustajajäsenenä ja ensimmäisenä rumpalina. Giles erosi yhtyeestä jo vuonna 1969, debyyttialbumi In the Court of the Crimson Kingin julkaisun jälkeen. Hän soitti rummut myös yhtyeen kakkosalbumille In the Wake of Poseidon (1970), mutta vain sessiomuusikkona. Ennen King Crimsonia hän oli myös jäsenenä veljensä Peterin sekä Crimsonin johtohahmon Robert Frippin kanssa perustamassaan lyhytikäiseksi jääneessä Giles, Giles & Fripp -yhtyeessä.
Biografia

Jätettyään King Crimsonin Giles levytti yhtyeen niin ikään jättäneen Ian McDonaldin kanssa musikaalisesti Crimson-edeltäjäänsä kevyemmän, joskin likipitäen teknisesti yhtä haastavan McDonald and Giles -albumin. 1970-luvulla hän oli sessiomuusikkona ja yhteistyössä monien artistien kanssa, kuten Leo Sayer, Steve Winwood ja Yvonne Elliman. Giles levytti myös vuonna 1978 oman sooloalbumin, Progressin. Albumi julkaistiin vasta vuonna 2003. Giles työskentelee edelleen sessiomuusikkona.
Vuonna 2002 Giles oli perustamassa eräiden muiden entisten King Crimson -jäsenten kanssa 21st Century Schizoid Bandiä (nimi on alluusio Crimsonin debyyttialbumin ykköskappaleeseen). Yhtyeeseen liittyi myös Gilesin vävypoika, entinen Level 42 -jäsen, kitaristi-laulaja Jakko Jakszyk. Yhden kiertueen jälkeen Giles kuitenkin väsyi työhön yhtyeen kanssa, ja rumpaliksi siirtyi myöhemmin vuoden 2007 helmikuussa kuollut toinen entinen Crimson-rumpali Ian Wallace.
Tekniikka

Gilesin soittotekniikka on mutkikasta ja joskus polyrytmistä sekä tempovaihdoksia suosivaa, ja siinä kuuluvat selvästi miehen jazz-vaikutteet. Asia tulee esille In the Court of the Crimson King -albumin monissa mutkikkaissa rumpusovituksissa, jotka tulevat ehkä parhaiten esille albumin tunnetuimmassa "21st Century Schizoid Man" -kappaleessa.
Siviilissä

Giles elää toisen avioliittonsa vaimon, Maryn, kanssa Englannissa, Bournemouthissa Dorsetissa. Hänellä on kaksi poikaa ja kaksi tytärtä.
| n k King Crimson |
| --- | --- |
 Robert Fripp  Mel Collins  Tony Levin  Pat Mastelotto  Gavin Harrison  Jakko Jakszyk   Greg Lake  Peter Giles  Gordon Haskell  Boz Burrell  John Wetton  Adrian Belew  Trey Gunn  Michael Giles  Andy McCulloch  Ian Wallace  Jamie Muir  Bill Bruford  Bill Rieflin  Peter Sinfield  Richard Palmer-James  Ian McDonald  David Cross 
Albumit:  In the Court of the Crimson King  In the Wake of Poseidon  Lizard  Islands  Larks’ Tongues in Aspic  Starless and Bible Black  Red  Discipline  Beat  Three of a Perfect Pair  THRAK  The ConstruKction of Light  The Power to Believe 
Livealbumit:  Cirkus: The Young Persons’ Guide to King Crimson Live  Epitaph  Ladies of the Road  Earthbound  The Great Deceiver  USA  The Night Watch  Absent Lovers: Live in Montreal  B’Boom: Live in Argentina  THRaKaTTaK  Vrooom Vrooom  The ProjeKcts  The Deception of the Thrush: A Beginners' Guide to ProjeKcts  Heavy ConstruKction  EleKtrik: Live in Japan  The Power To Believe Tour Box  Live at the Orpheum  Live in Toronto  Radical Action to Unseat the Hold of Monkey Mind  Live in Chicago  Live in Vienna  Meltdown: Live in Mexico City 
EP:t ja singlet: 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Taiteenala:  MusicBrainz 
Muut:  Europeana
Sven Elof Kristiansson

| Sven Elof Kristiansson> Henkilötiedot |
| --- | --- |
Syntynyt: 1880 Saarijärvi
Kuollut: 21. marraskuuta 1938
Kansalaisuus:  suomalainen
Ammatti:  toimittaja
Uskonnollinen kanta:  uskonnoton
Kirjailija
Salanimi: Saukko, S.E.K.
Esikoisteos:  Alas kirkko ja valtio (1910)
Aiheesta muualla
Löydä lisää kirjailijoitaKirjallisuuden teemasivulta
Sven Elof Kristiansson (29. marraskuuta 1880 Saarijärvi – 21. marraskuuta 1938 Venäjä) oli suomalainen toimittaja ja uskontokriitikko. Hän oli Vapaa Ajatus -lehden julkaisija ja päätoimittaja 1909–1917. Hän julkaisi ja suomensi myös kirjallisuutta. Hän oli sisällissodan aikana punaisella puolella ja toimi vallankumouksellisen ylioikeuden sihteerinä.
Elämä

Kristianssonin vanhemmat olivat kauppias Nils Petter Kristiansson ja Rosa Sandström. Hän suoritti ylioppilastutkintonsa Savonlinnan reaalilyseossa vuonna 1901 ja aloitti opiskelun Helsingin yliopistossa. Hän asui Yhdysvalloissa 1903–1910 ja toimi siellä sanomalehdentoimittajana, mutta palasi Suomeen vuonna 1910. Kristiansson perusti Helsingissä 1910 Vapaa Ajatus -nimisen lehden ja oli sen toimittajana 1911–1917. Hän oli anarkistiksi leimattu itsenäinen ajattelija, joka sai syytteitä ja tuomioita jumalankieltämisestä. Hän kielsi olevansa ateisti, mutta vastusti nimimerkillä ”Saukko” julkaisemassaan pamfletissa Alas kirkko ja valtio kirkon ja valtion harjoittamaa sananvapauden ja vapauden rajoittamista.
Suomen sisällissodan aikana Kristiansson oli Kansanvaltuuskunnan virkailijana. Hän pakeni nähtävästi sodan loppuvaiheessa Venäjälle, mutta hänen kuolemastaan on ristiriitaista tietoa. On oletettu, että hänet tapettiin sisällissodassa tai sen jälkeen. Toisen käsityksen mukaan hän kuoli hukkumalla Norjassa 1920–1923. Kristianssonien sukuseuran mukaan hän siirtyi Venäjälle, jossa joutui Stalinin vainojen uhriksi vuonna 1938.
Hänen kerrotaan palvelleen 1920-luvulla Edvard Gyllingin aikana toimihenkilönä Karjalan tasavallassa.
Kristianssonien sukua oli muuttanut 1800-luvulla Suomeen ja asettunut Saarijärvelle. Sven Elofin isä Peter Kristiansson oli nahkuri ja varakas mies. Sven Elofin poika oli tietokilpailuissa menestynyt Esko Kivikoski.
Julkaisuja

Saukko: Alas kirkko ja valtio.  Helsinki:  Kustannusliike Tarmo, 1910.
Suomennoksia

Herbert N. Casson : Taikauskoa vastaan ; engl. kielestä suomentanut Elof Kristianson. Suom. sos. kustannusyhtiö, Fitchburg, Massachusetts 1907
Clarence S. Darrow : Syytön : lakimies Clarence S. Darrowin päättäjäispuhe Haywood jutussa Idahossa. Vilho Leikas, Calumet, Michigan 1908, 1909
Francis Bacon : Filosofiset mietelmät ; englanninkielestä suomentanut Elof Kristianson. Yrjö Weilin & kumpp. o.y., Turku 1910
Jack London : Rautakorko. Suom. sos. kustannusyhtiö, Fitchburg, Massachusetts 1910
Babcock, M.: Miks`ei Jumala tapa perkelettä.  (Suomentanut S. E. K)  Helsinki:  Vapaa Ajatus, 1912 (2. painos 1913).  Uusi painos: Miksi Jumala ei tapa Perkelettä?  Tampere:  Vapaa-ajattelijain liitto ry, 1963.
Kirjallisuutta

Ketola, Mikko: ”Jumalankieltäjien” äänenkannattajana – Vapaa Ajatus 1910–1917.  (Tutkielma: Helsingin yliopisto. Teologinen tiedekunta, Suomen ja Skandinavian kirkkohistoria)  Helsinki:  Helsingin yliopisto, 1990.
Ketola, Mikko: Vapaa Ajatus -lehti suomalaisen jumalanpilkan edistäjänä 1910–1917. Suomen kirkkohistoriallisen seuran vuosikirja 84–85/1994–1995. Helsinki: Suomen kirkkohistoriallinen seura, 1995.
Pulkkinen, Matti: Sven Elof Kristianson – toisinajattelija.  (Pro gradu -työ, Suomen ja Skandinavian historia)  Helsinki:  Helsingin yliopisto, 1988.
Lahti-Argutina, Eila: Olimme joukko vieras vaan. Venäjänsuomalaiset vainonuhrit Neuvostoliitossa 1930-luvun alusta 1950-luvun alkuun.  Siirtolaisuusinstituutti, 2001.  ISBN 951-9266-72-0
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Kansallisbiografia  Biografiasampo
Adrian Belew

| Adrian Belew |
| --- | --- |
 Adrian Belew vuonna 2006
Henkilötiedot
Syntynyt: 23. joulukuuta 1949 (ikä 75)
Ammatti:  muusikko
Muusikko
Aktiivisena:  1977–
Tyylilajit:  progressiivinen rock, industrial rock
Soittimet:  kitara, kitarasyntetisaattori, laulu, rummut, lyömäsoittimet, piano, koskettimet, basso, sello, kontrabasso, huilu, koto, huuliharppu
Yhtyeet:  King Crimson, Frank Zappa, David Bowie, Talking Heads, Caifanes, Tom Tom Club, David Byrne, Laurie Anderson, The Bears, Tori Amos, Nine Inch Nails, Kevin Max, Porcupine Tree
Levy-yhtiöt:  Island Records, Atlantic Records
Aiheesta muualla
Kotisivut
  [ Muokkaa Wikidatassa ] [ ohje ]  
Adrian Belew (s. 23. joulukuuta 1949) on yhdysvaltalainen kitaristi, laulaja ja rumpali. Hän toimi King Crimsonin laulajana ja toisena kitaristina vuodesta 1981 vuoteen 2009. Tätä ennen hän toimi Talking Headsin konserttikitaristina ja soitti esimerkiksi Frank Zappan albumilla Sheik Yerbouti (1979). Belew on julkaissut myös 15 sooloalbumia.
Belew on tunnettu runsaista kokeiluistaan erilaisten ääniefektien kanssa, kitarasyntetisaattorin käytöstä ja erilaisia eläimiä ja koneita jäljittelevistä kitarahälyäänistään.
Diskografia > Studioalbumit

Lone Rhino (1982)
Twang Bar King (1983)
Desire Caught By the Tail (1986)
Mr. Music Head (1989)
Young Lions (1990)
Inner Revolution (1992)
The Acoustic Adrian Belew (1993)
Here (1994)
The Experimental Guitar Series Volume 1: The Guitar as Orchestra (1995)
Op Zop Too Wah (1996)
Belew Prints: The Acoustic Adrian Belew, Vol. 2 (1998)
Side One (2004)
Side Two (2005)
Side Three (2006)
e (2009)
Diskografia > Livealbumit

Side Four (2007)
Live Overseas (2009)
Diskografia > Kokoelmat

Desire of the Rhino King (1991)
Salad Days (1999)
Coming Attractions (2000)
The ConstruKction of Light

| The ConstruKction of Light King Crimson |
| --- | --- | --- |

Studioalbumin tiedot
 Julkaistu: 8. toukokuuta 2000
 Tyylilaji: progressiivinen rock progressiivinen metalli industrial rock
 Kesto: 58.18
 Levy-yhtiö: Virgin
King Crimsonin muut julkaisut
| Heavy ConstruKction 2000 | The ConstruKction of Light 2000 | King Crimson Live in Mainz 2001 |
The ConstruKction of Light on King Crimsonin levy vuodelta 2000. Se on ensimmäinen sitten Islandsin, jolla ei ole Bill Brufordia.
Kappaleet

ProzaKc Blues – 5.28
The ConstruKction of Light – 5.49
The ConstruKction of Light – 2.50
Into the Frying Pan – 6.54
FraKctured – 9.06
The World's My Oyster Soup Kitchen Floor Wax Museum – 6.24
Larks' Tongues in Aspic - Part IV – 3.41
Larks' Tongues in Aspic - Part IV – 2.50
Larks' Tongues in Aspic - Part IV – 2.36
Coda: I Have a Dream – 4.51
Heaven and Earth (ProjeKct X) – 7.46
Arviot

Allmusic:
Aiheesta muualla

The ConstruKction of Light discogs.com -sivustolla
The Power to Believe

| The Power to Believe King Crimson |
| --- | --- | --- |

Studioalbumin tiedot
 Julkaistu: 24. helmikuuta 2003
 Tuottaja(t): King Crimson & Machine
 Tyylilaji: progressiivinen rock progressiivinen metalli industrial rock ambient
 Kesto: 51.11
 Levy-yhtiö: Sanctuary
King Crimsonin muut julkaisut
| Happy With What You Have to Be Happy With 2002 | The Power to Believe 2003 | EleKtrik: Live in Japan 2003 |
The Power to Believe on King Crimsonin studioalbumi vuodelta 2003.
Kappaleet

The Power to Believe I: A Cappella – 0.44
Level Five – 7.20
Eyes Wide Open – 4.11
Elektrik – 8.02
Facts of Life: Intro – 1.41
Facts of Life – 5.08
The Power to Believe II – 7.46
Dangerous Curves – 6.45
Happy with What You Have to Be Happy With – 3.20
The Power to Believe III – 4.11
The Power to Believe IV: Coda – 2.31
Arviot

Allmusic:
Rolling Stone:
Aiheesta muualla

The Power to Believe discogs.com -sivustolla
Greg Lake

Lake ELP:n laulusolistina Torontossa 1978.
Gregory Stuart ”Greg” Lake (10. marraskuuta 1947 Poole, Dorset – 7. joulukuuta 2016) oli brittiläinen muusikko, joka tunnettiin parhaiten urastaan progressiivista rockia soittavan King Crimsonin basistina ja laulajana, sekä Emerson, Lake & Palmer -yhtyeen basistina, kitaristina, laulajana sekä sanoittajana. Lake kuoli syöpään 69-vuotiaana 7. joulukuuta 2016.
Uran alku

Lake varttui rantalomakaupunki Bournemouthin köyhällä alueella. Hän sai 12-vuotislahjaksi äidiltään kitaran ja alkoi ottaa soittotunteja. Hän tutustui saman kitaranopettajan toiseen oppilaaseen Robert Frippiin. Jo näihin aikoihin Lake sävelsi sittemmin isoksi hitiksi muodostuneen kappaleensa ”Lucky Man”.
Cliff Richardia ja The Shadowsin Hank Marvinia ihaillut poika kiersi yhtyeestä toiseen kitaristina ja laulajana. Unit Four, The Time Checks ja vuoden 1967 paikkeilla The Shame, joka pääsi tekemään singlen seuraavana vuonna. Hän lauloi myös Shy Limbs -nimisen yhtyeen levyllä ja pääsi Mick Taylorin tilalle kokoonpanoon nimeltä The Gods, johon kuuluivat sittemmin Uriah Heep -yhtyeen keskeisinä jäseninä toimineet Ken Hensley ja Lee Kerslake. Juuri kun The Godsin piti alkaa levyttää, Lake lähti basistiksi ja laulusolistiksi ystävänsä Robert Frippin uuteen yhtyeeseen King Crimson.
Greg Lake 1980–1990-luvuilla

Emerson Lake & Palmerin hajottua 1979 Lake kokosi uuden yhtyeen, johon tulivat mukaan Thin Lizzyn entinen kitaristi Gary Moore, Rory Gallagherin kanssa soittanut rumpali Ted McKenna ja Joe Cockerin ja Gerry Raffertyn entinen kosketinsoittaja Tommy Eyre. Tällä kokoonpanolla syntyi ensimmäinen sooloalbumi Greg Lake 1981, jonka kitaravoittoinen soundi poikkesi täysin Emerson Lake & Palmerin tyylistä. Toisen sooloalbumin Manoeuvres (1983) jälkeen piti parin vuoden tauon musiikkiurallaan, kunnes palasi valokeilaan Asia-yhtyeen kiertueen laulusolistina, jäämättä kuitenkaan vakituiseksi yhtyeen jäseneksi.
Vuonna 1986 ELP päätettiin koota uudelleen, nyt nimellä Emerson, Lake & Powell, rumpalina Cozy Powell. Yhtye teki yhden albumin ja maailmankiertueen. Alkuperäiseen kokoonpanoon ELP palasi Carl Palmerin paluun myötä 1990-luvun alussa ja julkaisi albumin Black Moon (1992). 1990-luvun loppuun asti Lake jakoi aikansa soolouran ja ELP:n kesken. Hän teki myös vapaaehtoistyötä kadonneiden lasten hyväksi.
Sooloalbumit > Sooloalbumit

1981 Greg Lake
1983 Manoeuvres
1995 King Biscuit Flower Hour Presents Greg Lake in Concert (live)
1997 The Greg Lake Retrospective: From the Beginning
1998 From The Underground: The Official Bootleg
2000 Live
2002 Nuclear Attack
2003 From The Underground 2 : Deeper Into The Mine : An Official Greg Lake Bootleg
2007 Greg Lake (Compilation)
2013 Songs Of A Lifetime
Aiheesta muualla

Kuvia tai muita tiedostoja aiheesta Greg Lake Wikimedia Commonsissa
Greg Laken muistokirjoitus Helsingin Sanomissa
| n k Asia |
| --- | --- |
 Geoff Downes  John Wetton  Steve Howe  Carl Palmer   Greg Lake  Mandy Meyer  Pat Thrall  Al Pitrelli  Mike Sturgis  John Payne  Aziz Ibrahim  Holger Larisch  Elliot Randall  Luis Jardim  Chris Slade  Jay Schellen  Guthrie Govan  Trevor Thornton 
Studioalbumit:  Asia  Alpha  Astra  Aurora  Aqua  Aria  Arena  Rare  Aura  Silent Nation  Phoenix  XXX  Gravitas 
Livealbumit:  Live in Moscow  Alive at Hallowed Halls  Now (Nottingham)  Live In Buffalo  Dragon Attack  Asia Enso Kai (Live in Tokyo 83)  Quadra  Live in Massachusetts  Fantasia: Live in Tokyo 
Kokoelmat:  Then & Now  Archiva Vol. 1  Archiva Vol. 2  Anthology  The Very Best of Asia: Heat of the Moment  Definitive Collection 
| n k King Crimson |
| --- | --- |
 Robert Fripp  Mel Collins  Tony Levin  Pat Mastelotto  Gavin Harrison  Jakko Jakszyk   Greg Lake  Peter Giles  Gordon Haskell  Boz Burrell  John Wetton  Adrian Belew  Trey Gunn  Michael Giles  Andy McCulloch  Ian Wallace  Jamie Muir  Bill Bruford  Bill Rieflin  Peter Sinfield  Richard Palmer-James  Ian McDonald  David Cross 
Albumit:  In the Court of the Crimson King  In the Wake of Poseidon  Lizard  Islands  Larks’ Tongues in Aspic  Starless and Bible Black  Red  Discipline  Beat  Three of a Perfect Pair  THRAK  The ConstruKction of Light  The Power to Believe 
Livealbumit:  Cirkus: The Young Persons’ Guide to King Crimson Live  Epitaph  Ladies of the Road  Earthbound  The Great Deceiver  USA  The Night Watch  Absent Lovers: Live in Montreal  B’Boom: Live in Argentina  THRaKaTTaK  Vrooom Vrooom  The ProjeKcts  The Deception of the Thrush: A Beginners' Guide to ProjeKcts  Heavy ConstruKction  EleKtrik: Live in Japan  The Power To Believe Tour Box  Live at the Orpheum  Live in Toronto  Radical Action to Unseat the Hold of Monkey Mind  Live in Chicago  Live in Vienna  Meltdown: Live in Mexico City 
EP:t ja singlet: 
Merkinnän syy: Laken ura 2000-luvulla
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Yhdysvallat  Latvia  Tšekki  Puola 
Taiteenala:  MusicBrainz 
Muut:  Europeana  SNAC  IdRef
Constantin Brâncuși

| Constantin Brâncuși |
| --- | --- |
 Constantin Brâncuși noin vuonna 1905
Henkilötiedot
Syntynyt: 19. helmikuuta 1876 Hobița, Romania
Kuollut: 16. maaliskuuta 1957 Pariisi, Ranska
Kansalaisuus:   Romania  Ranska (vuodesta 1952)
Taiteilija
Salanimi:  Brincusi, Constantin
Ala:  Kuvanveisto
Taidesuuntaus:  Modernismi, Taille directe (suora kuvanveisto)
Kuuluisimpia töitä:  Lintu avaruudessa Nukkuva muusa Loputon pylväs
Palkinnot
 Romanian akatemian jäsenyys 
Constantin Brâncuși (19. helmikuuta 1876 Hobița, Romania – 16. maaliskuuta 1957 Pariisi, Ranska) oli romanialainen kuvanveistäjä. Brâncusi oli eräs modernin abstraktin kuvanveistotaiteen edelläkävijöistä..
Tuotanto

Constantin Brâncușin taiteessa yhdistyivät kansantaiteen ja primitiivisen taiteen yksinkertaisuus ja abstraktin taiteen muodot. Brâncuși kehittikin kaksi erityyppistä veistotyyliä. Hän veisti hienostuneita ja hiottuja mietiskeleviä muotoja, jotka eivät olleet täysin abstrakteja. Toisaalta hän veisti vanhoista puunkappaleista ja toisinaan myös kivestä dramaattisia, karkeita ja jäykkiä veistoksia, joissa oli tuolloin Pariisissa ajankohtaisen afrikkalaisen veistotaiteen ja Brâncușin omaa romanialaisen kansantaiteen primitivismiä. Karkeammissa teoksissa on myös keskiaikaisten katedraalien vesikouruveistosten groteskiutta. Samaan aikaan kuin Brâncuși kehitti veistotyylejään Picasso ja Braque loivat analyyttista kubismia. Brâncuși kuitenkaan ei kannattanut heidän hajottavaa tapaansa käsitellä todellisuutta. Brâncușin veistokset olivat hengeltään läheisempää sukua esimerkiksi Matissen taiteelle. Brancusin ajatteluun vaikutti paljon suoran kuvanveiston periaate.
Kaksijakoisuutta on myös siinä, että Brâncuși teki kaikki veistoksensa käsin. Hän uskoi perinteiseen käsityöläisyyteen ja rehelliseen veistämiseen. Hiotut muodot on kuitenkin viimeistelty näyttämään koneellisesti tehdyiltä, ja hän saattoi valattaa kiviveistoksen pronssiin, jolloin siitä katosi mahdollisesti jäljellä oleva materiaalin ja työstön tuntu. Brâncușin taiteessa on nähty vaikutteita muun muassa Auguste Rodinilta, italialaiselta Medardo Rossolta (1858-1928) ja Paul Cézannelta. Sitä on verrattu futuristien taiteeseen ja Bauhausin muotoiluun.
Uran varhaisvaiheet

Brâncuși syntyi maanviljelijäperheeseen. Yhdeksänvuotiaana hän lähti töihin läheiseen kaupunkiin ja muutti 13-vuotiaana Craiovaan, jossa työskenteli ruokakaupassa usean vuoden ajan. Brâncușin täytettyä 18 hänen veistotöistään vaikuttunut työnantajansa kustansi hänelle koulutuksen Craiovan käsityökoulussa (Craiova Şcoala de Meserii). Koulussa Brâncuși teki puutöitä sekä opetteli lukemaan ja kirjoittamaan. Hän valmistui vuonna 1898.
Käsityökoulun jälkeen Brâncuși siirtyi Bukarestin taideakatemiaan opiskelemaan kuvanveistoa. Eräs hänen varhaisimmista säilyneistä töistään edusti anatomisen tutkielman veistostyyppiä, jossa ihmishahmo on kuvattu ilman ihoa, jotta lihakset näkyisivät selvästi.
Työskentely Pariisissa

Vuonna 1903 Brâncuși matkusti Müncheniin ja Pariisiin. Pariisissa hän työskenteli kaksi vuotta Antonin Mercién työpajassa École des Beaux-Artsissa ja sai kutsun Auguste Rodinin työpajaan. Brâncuși ihaili Rodinia, mutta hän lähti pois jo kahden kuukauden kuluttua perustelunaan se, että suurten puiden alla ei kasva mitään.
Lähdettyään Rodinin luota Brâncuși alkoi kehittää uudentyyppistä veistotyyliä, josta hänet tunnetaan. Hänen ensimmäinen tilaustyönsä, Rukoilija oli osa hautamuistomerkkiä. Nuorta polvistuvaa naista kuvaava teos oli ensimmäisiä askeleita kohti pelkistettyä ei-kirjallista ilmaisua. Teos kuvaa myös Brâncușin pyrkimystä kuvata enemmän ideaa ja sisäistä olemusta kuin ulkoisia piirteitä. Useimmat aikalaiset työskentelivät muovaten savesta veistoksia, jotka oli tarkoitus valaa metalliin, mutta Brâncuși siirtyi yhä enemmän kohti kiven ja muun materiaalin veistämistä suoraan.
Seuraavina vuosina hän teki useita versioita Nukkuvasta muusasta ja Suudelmasta pelkistäen ja abstrahoiden muotoja entisestään. Brâncușin teokset saivat kuuluisuutta Ranskassa, Romaniassa ja Yhdysvalloissa. Keräilijät ostivat hänen teoksiaan ja kriitikot ylistivät niitä. Vuonna 1920 hän herätti pahennusta asettamalle esille Prinsessa X-veistoksen Riippumattomien salonkiin. Fallinen muoto sai aikaan skandaalin, ja teos poistettiin näyttelystä. Näihin aikoihin hän alkoi työstää myös veistosten jalustoja samalla intensiteetillä kuin itse veistoksia.
Brâncuși alkoi työstää Lintu avaruudessa-nimellä tunnettujen veistosten sarjaa 1920-luvulla. Teokset perustuivat hänen aiempiin Maiastra-teoksiinsa. Seuraavien 20 vuoden aikana hän teki aiheesta yli 20 versiota marmoriin ja pronssiin. Aerodynaaminen muoto ei suoraan muistuta lentävää lintua, mutta siinä on liikettä ylöspäin ja lentämiseen liittyvää virtaviivaisuutta.
Brancusin ystäviin Pariisissa kuului taiteilijoita ja älymystön edustajia kuten Ezra Pound, Guillaume Apollinaire, Eric Satie, Pablo Picasso, Marcel Duchamp, Henri Rousseau ja Fernand Léger.
Valokuvat

Brâncuși valokuvasi runsaasti itseään ja työskentelytapojaan. Hän esittelee niissä metodologiaansa ja "teoriaansa" kuvanveistäjän työstä, joskin hän torjuu sanalliset teoriat:
»Teoriat ovat pelkästään merkityksettömiä esimerkkejä. Vain teoilla on merkitystä.»
Brâncușin kuolema ja teosten myöhemmät vaiheet

Brâncușin kuollessa 81-vuotiaana hänen tuotantoonsa sisältyi 1200 valokuvaa ja 215 veistosta. Hänet haudattiin Montparnassen hautausmaalle Pariisiin. Hänen teoksiaan on nykyisin MoMassa New Yorkissa ja Romanian kansallismuseossa Bukarestissa. Myös Philadelphian taidemuseossa on suuri kokoelma hänen veistoksiaan. Rekonstruoitu Brâncușin Pariisin työhuone on avoinna yleisölle Pompidou-keskuksen lähellä Rue Rambuteaun varrella. Romanian sosialistisen hallituksen torjuttua Brâncușin tarjouksen hän testamenttasi osan kokoelmistaan Ranskan valtiolle sillä ehdolla, että hänen työhuoneensa entistetään tilaan jossa se oli hänen kuollessaan.
Vuonna 2002 Danaide-niminen veistos myytiin Yhdysvalloissa 18.1 miljoonalla dollarilla, mikä oli korkein veistoksesta huutokaupassa maksettu hinta. Toukokuussa 2005 yksi veistos sarjasta Lintu avaruudessa rikkoi ennätyksen, kun siitä maksettiin 27,5 miljoonaa dollaria Christie'sin huutokaupassa. Helmikuussa 2009 Christie's myi Madame L.R.-veistoksen jälleen ennätyksellisellä 37,2 miljoonan dollarin hinnalla.
Teoksia

Pojan rintakuva (1906)
Rukoilija (1907)
Suudelma 1908, kivi, korkeus 28 cm
La Sagesse de la Terre (1908)
Miss Pogany (1913)
Madame L.R. (1914-1918)
Muusa (1917)
Chimera (1918)
Nancy Cunardin muotokuva (1925-1927)
Lintu avaruudessa (1923-)
Nukkuva muusa
Hiljaisuuden pöytä
Suudelmaportti (1938)
Le Coq (1935)
Edward Steichenin kuva Constantin Brâncușin työhuoneesta vuodelta 1920. Ylimpänä yksi versio teoksesta Lintu avaruudessa.
Alred Stieglitzin kuva Brâncușin näyttelystä 291-galleriassa vuonna 1916. Alhaalla oikealla pöydän kulmalla versio Nukkuvasta muusasta.
Brâncușin teoksia Romanialaisessa setelissä.